作者：辛弃疾
词牌/韵律：贺新郎

paragraphs: 翠浪吞平野。
挽天河、谁来照影，卧龙山下。
烟雨偏宜晴更好，约略西施未嫁。
待细把、江山图画。
千顷光中堆滟澦，似扁舟、欲下瞿塘马。
中有句，浩难写。
诗人例入西湖社。
记风流、重来手种，绿阴成也。
陌上游人夸故国，十里水晶台榭。
更夏道、横空清夜。
粉黛中□歌妙曲，问当年、鱼鸟无存者。
堂上燕，又长夏。